Ο **Πραξιτέλης Βούρος** (Μυτιλήνη, 5 Μαΐου 1995) είναι Έλληνας επαγγελματίας ποδοσφαιριστής, διεθνής με τις μικρότερες ομάδες της εθνικής Ελλάδας, ο οποίος αγωνίζεται ως αμυντικός στον ΟΦΗ Κρήτης.

Συλλογική καριέρα
-----------------

### Ολυμπιακός Πειραιώς

#### Πρώιμα χρόνια και πρώτο επαγγελματικό συμβόλαιο

Ο Βούρος γεννήθηκε στη Μυτιλήνη, ξεκινώντας την ενασχόλησή του με το ποδόσφαιρο στις ακαδημίες του Ολυμπιακού στη Μυτιλήνη. Αργότερα μεταπήδησε στον Αιολικό, όπου παρέμεινε έως και το 2012. Το 2013 υπέγραψε το πρώτο του επαγγελματικό συμβόλαιο με τον Ολυμπιακό (τριετούς διάρκειας), όντας ο πρώτος Μητιληνιός επαγγελματίας ποδοσφαιριστής του Ολυμπιακού και ο δεύτερος αθλητής (από το εν λόγω νησί) στην ιστορία του, μετά τον Κώστα Κεντέρη. Τον Μάιο του 2016 βραβεύτηκε από τις Ακαδημίες του Ολυμπιακού Μυτιλήνης.

#### 2013 έως 2015

Από το 2013, που υπέγραψε και το πρώτο του επαγγελματικό συμβόλαιο με τον Ολυμπιακό, μέχρι το 2015 αγωνιζόταν κυρίως στη δεύτερη ομάδα του συλλόγου. Με τους Νέους του Ολυμπιακού κατέκτησε και δύο πρωταθλήματα (2013 και 2015). Το ντεμπούτο του με τη φανέλα του Ολυμπιακού πραγματοποιήθηκε στις 10 Οκτωβρίου 2013, σε έναν αγώνα Κυπέλλου εναντίον του Φωκικού, μπαίνοντας ως αλλαγή. Στις 6 Απριλίου 2014 έκανε και το ντεμπούτο του στη Super League, απέναντι στον ΠΑΣ Γιάννινα, ξεκινώντας ως βασικός. Στις 29 Σεπτεμβρίου 2015, έκανε και το ντεμπούτο του στο Champions League, απέναντι στην Άρσεναλ, μπαίνοντας ως αλλαγή για τα τελευταία 4 λεπτά, σε εκείνη την αξιοσημείωτη αναμέτρηση, όπου ο Ολυμπιακός είχε κερδίσει 2-3 την Άρσεναλ, μέσα στο Emirates. Ο Βούρος με αυτή τη συμμετοχή έγινε ο δεύτερος ποδοσφαιριστής, μετά τον Νίκο Βέργο, από τις Ακαδημίες του Ολυμπιακού και ο πρώτος από το δίκτυο ακαδημιών, που συμμετείχε σε αγώνα Champions League.

#### 2016 έως 2017

Το καλοκαίρι του 2016 ο Ολυμπιακός έδωσε 4 ευρωπαϊκούς αγώνες, στα τρία από αυτά ο Βούρος συμπεριλήφθηκε στην αποστολή, αλλά δεν αγωνίστηκε. Την πρόκριση του Ολυμπιακού στους ομίλους του Europa League, ακολούθησε η λίστα των ποδοσφαιριστών που θα έχει στη διάθεσή του ο Μπέντο, για τους έξι αγώνες των ομίλων, με τον Βούρο να συγκαταλέγεται ανάμεσα σε αυτούς.

Τον Νοέμβριο του 2016 η ΠΑΕ Ολυμπιακός προχώρησε σε επαφές με τον Βούρο, ώστε να ανανεωθεί το συμβόλαιό του, όμως οι απαιτήσεις του κρίθηκαν υπερβολικές από τον πειραϊκό σύλλογο και η ανανέωση τελικά δεν έγινε, με αποτέλεσμα να μην υπολογίζεται από το τεχνικό τιμ της ομάδας.

##### Δανεισμός στον Λεβαδειακό

Στις 23 Ιανουαρίου 2017 ο Λεβαδειακός, ανακοίνωσε την απόκτησή του με τη μορφή δανεισμού, για ένα εξάμηνο. Μερικές μέρες αργότερα και συγκεκριμένα στις 29 του ίδιου μήνα, έκανε το ντεμπούτο με τη φανέλα του Λεβαδειακού στο Πρωτάθλημα, εναντίον του Παναθηναϊκού, αγωνιζόμενος για 90 λεπτά, με το τελικό αποτέλεσμα να είναι 0-0.

### ΑΠΟΕΛ

Στις 29 Αυγούστου 2017 η κυπριακή ομάδα ΑΠΟΕΛ ανακοίνωσε επίσημα τον Βούρο, ο οποίος υπέγραψε συμβόλαιο τριετούς διάρκειας. 11 μήνες μετά, η ομάδα της Λευκωσίας ανακοίνωνε την επέκταση του συμβολαίου του Ελλαδίτη μέχρι το 2022.

Διεθνής καριέρα
---------------

Ο Βούρος έγινε διεθνής πρώτα με την εθνική Παίδων (Κ17), κάνοντας το ντεμπούτο του στις 12 Οκτωβρίου 2011, σε έναν αγώνα με αντίπαλο την αντίστοιχη ομάδα του Ισραήλ, ξεκινώντας ως βασικός, για τα προκριματικά του Ευρωπαϊκού Πρωταθλήματος Παίδων Κ17 Στις 12 Νοεμβρίου 2013, έκανε και το ντεμπούτο του, πάλι ως βασικός με την εθνική Νέων (Κ19), απέναντι στην Αλβανία, για τα προκριματικά του Ευρωπαϊκού Πρωταθλήματος Νέων Κ19. Στις 13 Οκτωβρίου 2015, αγωνίστηκε για πρώτη φορά (ξανά βασικός) με την εθνική Ελπίδων (Κ21), σε έναν αγώνα για τα προκριματικά του Ευρωπαϊκού Πρωταθλήματος Ελπίδων Κ21 του 2017.

Τίτλοι
------

### Ολυμπιακός

* Super League: 2014, 2015, 2016
* Κύπελλο Ελλάδος: 2015
* Παγκύπριο Πρωτάθλημα Α΄ Κατηγορίας: 2017, 2018

Παραπομπές
----------

1. 1 2 3  Δημήτρης Τομαράς (1 Οκτωβρίου 2015). «Βούρος: Από την σχολή Μυτιλήνης στο Emirates!». Gazzetta.gr. Ανακτήθηκε στις 2 Σεπτεμβρίου 2016.
2. ↑  «Έδεσε στο λιμάνιο «Πράξι»». Sportlesvos.gr. 13 Φεβρουαρίου 2013. Ανακτήθηκε στις 2 Σεπτεμβρίου 2016.
3. ↑  «Ο συνεχιστής του... Κεντέρη Βούρος και ο «Τζόλε»!». Balleto.gr. 31 Οκτωβρίου 2014. Ανακτήθηκε στις 2 Σεπτεμβρίου 2016. [*νεκρός σύνδεσμος*]
4. ↑  «Ο Πραξιτέλης Βούρος βραβεύτηκε από την σχολή του Ολυμπιακού στην Μυτιλήνη». Football-academies.gr. 31 Μαΐου 2016. Αρχειοθετήθηκε από το πρωτότυπο στις 2 Αυγούστου 2016. Ανακτήθηκε στις 2 Σεπτεμβρίου 2016.
5. ↑  «Τίμησε τον Βούρο η Σχολή Μυτιλήνης». Sport24.gr. 30 Μαΐου 2016. Ανακτήθηκε στις 2 Σεπτεμβρίου 2016.
6. ↑  «Ντεμπούτο οι Βούρος, Σάλιακας και Παπασάββας με Φωκικό στην Άμφισσα [VIDEO]». Football-academies.gr. 31 Οκτωβρίου 2013. Αρχειοθετήθηκε από το πρωτότυπο στις 3 Νοεμβρίου 2013. Ανακτήθηκε στις 2 Σεπτεμβρίου 2016.
7. ↑  Δημήτρης Τομαράς (6 Απριλίου 2014). «ΠΑΣ Γιάννινα - Ολυμπιακός 2-0 -- Με βασικούς Σαβιόλα, Σαλιάκα και Βούρο ο Μίτσελ». Gazzetta.gr. Ανακτήθηκε στις 2 Σεπτεμβρίου 2016.
8. ↑  Δημήτρης Τομαράς (1 Σεπτεμβρίου 2016). «Η λίστα του Ολυμπιακού για το Europa League». Gazzetta.gr. Ανακτήθηκε στις 2 Σεπτεμβρίου 2016.
9. ↑  «Το τρελό ποσό που ζήτησε ο Βούρος από τον Ολυμπιακό και μπήκε στο «ψυγείο»». Sport-fm.gr. 1 Νοεμβρίου 2016. Ανακτήθηκε στις 1 Φεβρουαρίου 2017.
10. ↑  «Τρελά λεφτά ζήτησε ο Βούρος απ'τον Ολυμπιακό!». SentraGoal.gr. 1 Οκτωβρίου 2016. Αρχειοθετήθηκε από το πρωτότυπο στις 4 Νοεμβρίου 2016. Ανακτήθηκε στις 1 Φεβρουαρίου 2017.
11. ↑  Δημήτρης Σαμόλης (23 Ιανουαρίου 2017). «Υπέγραψε και προπονήθηκε στον Λεβαδειακό ο Βούρος». Sport24.gr. Ανακτήθηκε στις 1 Φεβρουαρίου 2017.
12. ↑  Πέτρος Παπαμακάριος (29 Ιανουαρίου 2017). «Τραγικός ο Παναθηναϊκός στο 0-0 με τον Λεβαδειακό και γιούχα». Sport24.gr. Ανακτήθηκε στις 1 Φεβρουαρίου 2017.
13. ↑  «Παίκτης του ΑΠΟΕΛ ο Βούρος». Sport24.gr. 29 Αυγούστου 2017. Ανακτήθηκε στις 29 Αυγούστου 2017.
14. ↑  «GREECE U17 VS. ISRAEL U17 4 - 1». Soccerway.com. Ανακτήθηκε στις 2 Σεπτεμβρίου 2016.
15. ↑  «GREECE U19 VS. ALBANIA U19 1 - 0». Soccerway.com. Ανακτήθηκε στις 2 Σεπτεμβρίου 2016.
16. ↑  «GREECE U21 VS. PORTUGAL U21 0 - 4». Soccerway.com. Ανακτήθηκε στις 2 Σεπτεμβρίου 2016.

Εξωτερικοί σύνδεσμοι
--------------------

* Πραξιτέλης Βούρος στο Soccerway
* Πραξιτέλης Βούρος στο Transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |